### Как се извършва диагностика на запалителна система?



Пълна **диагностика на запалителната система** се извършва с **мотор тестер**. Тя включва в себе си проверка на:


* Проверка на ъгъла на изпреварване на запалването като преди това се проверява и регулира хлабината между контактите на разпределителя на запалването, наричани **чукче и наковалня**. Диагностиката и регулировката се извършва със **стробоскоп** или контролна лампа.
* Проверка на веригите на ниско и високо напрежение. Най - точна информация за състоянието на веригите дава **осцилографът**. Оценката се извършва по получените осцилограми, като същите се сравняват с еталонни. Проверка за изправността на веригите може да се извърши и с контактна лампа.
* Проверка на кондензатора се извършва като се изключи проводника на кондензатора от клемите на прекъсвача. Поставят се контактите на прекъсвача в затворено положение, след което се включва запалването и с ръка се отварят контактите. Трябва да се наблюдава силно искрене. След това се поставя отново проводника на кондензатора и чукчето и наковалнята се раздалечават. Ако искренето намалява, то кондензаторът е изправен.


